open-index/open-wikipedia-markdown huggingface dataset:
தனஞ்சய் சாட்டர்ஜி

**தனஞ்சோய் சாட்டர்ஜி** (Dhananjoy Chatterjee 14 ஆகஸ்ட் 1965 - 15 ஆகஸ்ட் 2004) 21 ஆம் நூற்றாண்டில் கொலைக்காக இந்தியாவில் நீதித்துறை ரீதியாக தூக்கிலிடப்பட்ட முதல் நபர் ஆவார். இவருக்கு 14 ஆகஸ்ட் 2004 அன்று கொல்கத்தாவின் ஆலிப்பூரா சிறையில் தூக்கு தண்டனை நிறைவேற்றப்பட்டது  1990 ல் 15 வயது பள்ளி மாணவி எதேல் பரேக் என்பவரை வன்கலவி செய்து கொலை செய்த குற்றத்திற்காக இவர் மீது குற்றம் சாட்டப்பட்டது.

தனஞ்சய் குற்றம் சாட்டப்பட்டு தூக்கிலிடப்பட்டார்  இவரது மரணதண்டனை பொது விவாதங்களை ஏற்படுத்தியது மற்றும் ஊடகங்களின் பரவலான கவனத்தை ஈர்த்தது.

21 ஆகஸ்ட் 1991 முதல் அலிப்பூரா சிறையில் மேற்குவங்கத்தில் தூக்கிலிடப்படுவது இதுவே முதல் முறையாகும்.

## தனிப்பட்ட வாழ்க்கை
தனஞ்சய் இந்தியாவின் மேற்கு வங்கத்தின் குலுதிஹியில் பிறந்தார் மற்றும் கொல்கத்தாவில் பாதுகாவலராக பணியாற்றினார். எதேல் பரேக் வழக்கில் கைது செய்யப்படுவதற்கு எட்டு மாதங்களுக்கு முன்பு இவர் பூர்ணிமா எண்பவரைத் திருமணம் செய்து கொண்டார், அவர் ஒரு காவலாளியாகப் பணியில் இருந்த போது தான் எல்லைப் பாதுகாப்புப் படையில் பணியாற்றுவதாக பொய் கூறினார். பூர்ணிமா ஒரு அங்கன்வாடி பணியாளராக மாதம் ரூ .1200 ஊதியத்துடன் பணிபுரிகிறார். அவரது கணவர் தூக்கிலிடப்பட்ட பிறகு மறுமணம் செய்ய விருப்பமில்லாது அவர் தனது பெற்றோருடன் வாழ்ந்தார்.

## வழக்கு விவரங்கள்
எதேல் பரேக், கொல்கத்தாவின், பாவ்பசாரில் உள்ள *வெலேண்ட் குட்சுமித்* பள்ளியில் பயின்று வந்தார் அவர் தனது பெற்றோர் மற்றும் மூத்த சகோதரருடன் பவானிபூரில் உள்ள ஆனந்த் குடியிருப்பின் மூன்றாவது மாடியில் வசித்து வந்தார். இவர்கள் 1987 இல் இந்த குடியிருப்பில் குடியேறினர். தனஞ்சய் இந்த நிறுவனத்தின் பாதுகாவலராக இருந்தார். அவர் அந்த குடியிருப்பில் சுமார் மூன்று ஆண்டுகள் பணியாற்றினார்.

மார்ச் 5, 1990 அன்று, தனஞ்சய் காலை பணியின் போது (காலை 6 மணி முதல் மதியம் 2 மணி வரை) காவலாளியாக பணி செய்து வந்தார். ஏறக்குறைய காலை 7:30 மணிக்கு எடல்  தனது *ஐசிஎஸ்இ* தேர்வுக்கு புறப்பட்டார். தேர்விற்குப் பிறகு, அவர் வீடு திரும்பினார். பிற்பகலில், அவரும் அவருடைய தாய் மட்டுமே அந்த குடியிருப்பில் இருந்தனர்.

எடலின் தாய் பிற்பகலில் அருகில் உள்ள ஒரு கோவிலுக்குச் சென்றார். கோவிலில் இருந்து திரும்பிய பிறகு, வீடு பூட்டியிருந்தது.பல முறை கதவினைத் தட்டிய பிறகும் கதவு திறக்கப்படாததால் அருகாமையில் இருந்தோர் கதவினை உடைத்தனர். அங்கு எதேல் இறந்து கிடந்தார்.அவரைப் பரிசோதித்த மருத்துவர்கள் இறந்து விட்டதாகக் கூறினர்.

எதேல் கொலை செய்யப்பட்ட பிறகு தனஞ்சய் அந்த பகுதியில் காணப்படவில்லை. எனவே காவல் துறையினருக்கு இவர் மீது சந்தேகம் வலுத்தது. 1990 மே 12 அதிகாலையில் சத்னா, பான்குரா அருகே உள்ள குலுதிஹியில் உள்ள அவரது வீட்டில் இருந்து அவர் காவல் துறையினரால் கைது செய்யப்பட்டார்.

இந்த வழக்கை கொல்கத்தா காவல்துறையின் துப்பறியும் துறை விசாரித்தது. காவல்துறையால் தயாரிக்கப்பட்ட குற்றப்பத்திரிகையில் கற்பழிப்பு, கொலை மற்றும் கைக்கடிகாரத்தை திருடியது ஆகிய குற்றச்சாட்டுகள் அடங்கும். அலிப்பூரில் அமர்வு நீதிமன்றத்தில் விசாரணை நடந்தது. கொலைக்கு நேரடியான சாட்சிகள் இல்லாததால், வழக்கு சூழ்நிலை சான்றுகளை மட்டுமே முதன்மையாகக் கொண்டு அனைத்து குற்றங்களுக்கும் தனஞ்சய்  முதன்மை குற்றவாளி என்று தீர்ப்பளித்து அவருக்கு மரண தண்டனை விதித்தது பிறகு, கல்கத்தா உயர்நீதிமன்றம் மற்றும் இந்திய உச்ச நீதிமன்றம் குற்றத்தையும் மரண தண்டனையும் உறுதி செய்தது.

## சான்றுகள்


பகுப்பு:இந்தியாவில் தூக்கிலிடப்பட்டவர்கள்
பகுப்பு:2004 இறப்புகள்
பகுப்பு:1965 பிறப்புகள்
பகுப்பு:இந்தியாவில் பெண்களுக்கெதிரான வன்முறைகள்
சிறீமதி இராசசுந்தரி

**சிறீமதி இராசசுந்தரி** (*Shreemati Rasasundari*) 19 ஆம் நூற்றாண்டைச் சேர்ந்த வங்காள எழுத்தாளராவார். 19 ஆம் நூற்றாண்டின் வங்காள தேசத்து இல்லத்தரசியின் வாழ்க்கையைப் பற்றிய ஒரு அரிய நுண்ணறிவை வழங்கும் இவரது சுயசரிதைக்காக சிறீமதி நன்கு அறியப்படுகிறார்.

## ஆரம்ப கால வாழ்க்கை

இராசசுந்தரி 1810 ஆம் ஆண்டு வங்காளதேச நாட்டின் பப்னா மாவட்டத்தின் ஒரு குக்கிராமத்தில்  பிறந்தார். வங்காள மாகாணத்தையும் இந்தியாவை ஆட்சிசெய்த கிழக்கிந்திய கம்பெனி ஆட்சி செய்தது . தானே கற்றல் முறையில் இராசசுந்தரி வீட்டில் சுய கல்வி கற்றார். ஒரு குறிப்பிட்ட கால அளவிற்கு மட்டுமே சுயகல்வியைக் கற்ற இவருக்கு 1822 ஆம் ஆண்டு 12 வயது ஆகும்போது சீதநாத் சர்க்காருடன் திருமணம் நடந்தது. இவரின் கணவர் பரித்பூர் மாவட்டம் ராம்தியாவின் நிலக்கிழார் ஆவார். மாமியார் மற்றும் மூன்று விதவை சகோதரி மருமகள் ஆகியோருடன் இராசசுந்தரியும் கூட்டுக் குடும்பமாக வாழ்ந்தனர். மாமியார் குறிப்பாக இவருடன் அன்பாக இருந்தார்.

## தொழில்
இராசசுந்தரி ஒரு ஆழ்ந்த மதப்பற்றுள்ள பெண்ணாவார். குறைந்த கல்வியறிவு மட்டுமே கொண்டவராக இருந்தார். சமய நூலான சைதன்ய பாகவதத்தின் கையால் எழுதப்பட்ட நகலை இவரின் கணவர் வாங்கி வந்தபோது அதை கற்றுக்கொள்ளும் வாய்ப்பை இராசசுந்தரி பெற்றார். சைதன்ய பாகவதத்தில் இருந்து தன்னுடைய படிப்பை இவர் படிக்க முயன்றார். தன்னுடைய மட்டுப்படுத்தப்பட்ட அறிவைப் பயன்படுத்தி 25 வயதில் எப்படி படிக்க வேண்டும் என்று கற்றுக்கொண்டார். தனது 50 வயதில் தனது மகன்களில் ஒருவரின் ஆதரவுடன் எழுதவும் கற்றுக்கொண்டார். இராசசுந்தரிக்கு 59 வயதாக இருந்தபோது இவரின் கணவர் சீதநாத் சர்க்கார் இவரை விதவையாக்கிவிட்டு இறந்து போனார்.

இராசசுந்தரி தன்னுடைய ஓய்வு நேரத்தில் தன்னைக் கண்டுபிடித்து தன் சுயசரிதையை எழுத ஆரம்பித்தார்.  எளிய மற்றும் எளிமையான மொழியில் தனது சொந்த வாழ்க்கையை விவரித்தார். 1886 ஆம் ஆண்டு தான் எழுதி முடித்த சுயசரிதையை என் வாழ்க்கை என்ற பொருள் கொண்ட அமர் ஜிபோன் என்ற பெயரில் வெளியிட்டார். குடும்பத்திற்காக இவரைப்பற்றியும் இவரது பங்களிப்பைப் பற்றியும் மையப்படுத்துவதாக இச்சுயசரிதை அமைந்திருந்தது. தனது கணவர் மற்றும் குழந்தைகளைப் பற்றி எங்கும் இதில் குறிப்பிடவில்லை. வங்காளிகள் சமுதாயத்தில் பெண்களின் பங்களிப்பும் அவர்கள் தன் சொந்த வாழ்க்கையைப் பற்றி எழுதுவதன் மூலம் அவர்களின் குடும்பங்களுக்கும் அவர்கள் செய்யும் கடமைகளுக்கும் எவ்வாறு கட்டுப்பட்டார்கள் என்பதையும் இச்சுயசரிதை சித்தரிக்கிறது. வீட்டிலுள்ள அனைவரும் சாப்பிட்டிருப்பதை உறுதிசெய்து கொண்ட பின்னர்தான் இவர்கள் சாப்பிட வேண்டும். பல பணிப்பெண்கள் இருந்தபோதிலும் கூட வீட்டு வேலைகளை காலை முதல் இரவு வரை இவரும் சேர்ந்து செய்வார் என்பது போன்ற செய்திகள் இச்சுயசரிதையில் இடம்பெற்றன.

1898 ஆம் ஆண்டு வெளியிடப்பட்ட தனது சுயசரிதையின் இரண்டாவது பதிப்பில் அவர் மேலும் பல செய்திகளைச் சேர்த்தார். புத்தகம் இவரது வாழ்க்கையை வடிவமைக்கும் முயற்சியையும், வங்காளப் பெண்கள் எதிர்கொள்ளும் தீவிர சமூக அழுத்தங்களையும் சித்தரித்தது. இராசசுந்தரி சமுதாயத்தை நோக்கி கண்மூடித்தனமாக இருந்தாலும், மாறிவரும் உலகிற்கேற்ப  பெண்களின் பிம்பத்தை  மாறுவதின் அவசியம் உட்பட இவரது சுயசரிதை பேசுகிறது. இவரது சுயசரிதை முழுவதும் தெய்வத்தின் மீதான ஆழ்ந்த பக்தியை வெளிப்படுத்துகிறது.

## இறப்பு
சிறீமதி இராசசுந்தரி 1899 ஆம் ஆண்டு இறந்தார்.

## மேற்கோள்கள்

பகுப்பு:1810 பிறப்புகள்
பகுப்பு:1899 இறப்புகள்
பகுப்பு:வங்காள மொழி பெண் எழுத்தாளர்கள்
மணீஷ் நர்வால்

**மணீஷ் நர்வால்** (*Manish Narwal*) (பிறப்பு: 17 அக்டோபர் 2001) இந்திய இணை ஒலிம்பிக் விளையாட்டு வீரர் ஆவார். அரியானா மாநிலம், பரிதாபாத் நகரத்தைச் சேர்ந்த இவர் சிறு கைத்துப்பாக்கி மூலம் குறி பார்த்துச் சுடும் வீரர் ஆவார். **2020 டோக்கியோ இணை ஒலிம்பிக் போட்டி**களில் கலப்பு 50 மீ கைத்துப்பாக்கி எசு எச்1 என்ற பிரிவில் தங்கப் பதக்கமும் **2024 பாரிசு இணை ஒலிம்பிக் போட்டி**களில் 10 மீ காற்றுக் கைத்துப்பாக்கி எசு. எச்.1 என்ற பிரிவில் வெள்ளிப் பதக்கமும் வென்றார்.

இவர் இந்தியாவில், தேசிய அளவில் கைத்துப்பாக்கிச் சுடுதலில் தங்கம், வெள்ளி மற்றும் வெண்கலப் பதக்ககங்களை வென்றுள்ளார். மேலும் இவர் உலக துப்பாக்கிச் சுடும் போட்டியில் ஆடவர் எசு. எச்.1 பிரிவில் நான்காம் இடத்தைப் பெற்றவர். இவர் கோஸ்போர்ட்ஸ் அறக்கட்டளை மூலம் சிறு கைத்துப்பாக்கிச் சுடுதலில் பயிற்சி பெற்றவர்.

## 2020 கோடைக்கால இணை ஒலிம்பிக் போட்டிகளில்
மணீஷ் நர்வால் 2020 டோக்கியோ இணை ஒலிம்பிக்கில் 4 செப்டம்பர் 2021 அன்று ஆடவர் கலப்புப் போட்டியில்  எசு. எச்.1 பிரிவில் 50 மீட்டர் சிறு கைத்துப்பாக்கிச் சுடும் விளையாட்டில் முதலிடம் வென்று தங்கப் பதக்கம் வென்றார்.

## விருதுகள்
மணீஷ் நர்வால் 2020ஆம் ஆண்டில் அருச்சுனா விருது பெற்றவர்.
## இதனையும் காண்க
*2020 கோடைக்கால ஒலிம்பிக் விளையாட்டுப் போட்டிகள் 
## மேற்கோள்கள்

பகுப்பு:அரியானா நபர்கள்
பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வீரர்கள்
பகுப்பு:ஒலிம்பிக் போட்டியாளர்கள்
பகுப்பு:மாற்றுத்திறனாளிகள்
பகுப்பு:இந்திய ஒலிம்பிக் குறிவைத்து சுடுவோர்கள்
பகுப்பு:இணை ஒலிம்பிக் விளையாட்டு வீரர்கள்
குழந்தை ஃபலாக்கின் மரணம்

**ஃபலாக்** **மரணம்** (Death of Baby Falak) எனும்  இரண்டு வயது சிறுமி , 18 ஜனவரி 2012 அன்று இந்தியாவின் புது தில்லியில் உள்ள அனைத்திந்திய மருத்துவ அறிவியல் கழகத்தின் பேரதிர்ச்சி மையத்தில் அனுமதிக்கப்பட்டார், அவளது மண்டை உடைந்தும்,  உடலில் மனிதர் கடித்த அடையாளங்களுடன் அங்கு அவர் சேர்க்கப்பட்டார். அந்தக் குழந்தையை 15 வயது சிறுமி தனது தாய் என்று கூறி மருத்துவமனைக்கு கொண்டு வந்தார். தனது குழந்தை படுக்கையில் இருந்து விழுந்ததாக  மருத்துவரிடம் கூறினார். ஆனால் அந்தக் குழந்தை மருத்துவமனையில் சேர்க்கப்படும் போது மண்டை,  கைகள் உடைந்து இருந்தது, மனிதர் கடித்த தடங்கள் உடம்பில் இருந்தது மற்றும் சூடான இரும்பினால் கன்னத்தில் வைக்கப்பட்ட அடையாளங்கள் இருந்தன.  குழந்தை நிபுணர்கள் இது மிகவும் கொடூரமான அனுபவமாக இருந்ததாகவும் இதற்கு முன்னர் இது போன்று அவர்கள் பார்த்ததில்லை என்றும் கூறினர்.  குழந்தை பலக் 15 மார்ச் 2012 அன்று மாரடைப்பு ஏற்பட்டு இறந்தார். மூன்று மாதங்களில் அந்தக் குழந்தைக்கு மாரடைப்பு ஏற்படுவது மூன்றாவது முறை.  அவர்  ஒழுங்கற்ற இதயத் துடிப்பால் பாதிக்கப்பட்டிருந்தாலும், முழுமையாக குணமடைவாள் என்று எதிர்பார்க்கப்பட்டது.

## குடும்பம்
ஆரம்பத்தில் ஃபலாக் பிறப்பு மற்றும் குடும்பம் பற்றி அதிகம் அறியப்படவில்லை. உண்மையில், ஃபலக் என்ற பெயரும் அவளுக்கு தீவிர சிகிச்சைப் பிரிவில் உள்ள செவிலியர்களால் வழங்கப்பட்டது. ஃபலாக் தனது தாய் என்று கூறி 15 வயது குழந்தையால் மருத்துவமனைக்கு கொண்டு வரப்பட்டார். பின்னர், அவரது உயிரியல் தாயை காவல் துறையினர் தேடினர். பிப்ரவரி 1, 2012 அன்று, அவர்கள் அவரது தாயார் முன்னியை கண்டுபிடித்ததாகக் கூறினர்.  அவளுக்கு இரண்டு உடன்பிறப்புகள் இருப்பது கண்டுபிடிக்கப்பட்டது மற்றும்  மாந்தக் கடத்தல்காரர்களின் விளைவாக இருவரிடமிருந்தும் அவளுடைய தாயிடமிருந்தும் பிரிக்கப்பட்டது. தெரிய வந்தது. 

## மருத்துவமனை
அனைத்திந்திய மருத்துவ அறிவியல் கழக பேரதிர்ச்சி மையத்தில் அந்தக் குழந்தை அனுமதிக்கப்பட்டார், அதன் மண்டை உடைந்தும்,  உடலில் மனிதர் கடித்த அடையாளங்களுடன் அங்கு அவர் சேர்க்கப்பட்டார். அந்தக் குழந்தையை 15 வயது சிறுமி தனது தாய் என்று கூறி மருத்துவமனைக்கு கொண்டு வந்தார். தனது குழந்தை படுக்கையில் இருந்து விழுந்ததாக  மருத்துவரிடம் கூறினார்.ஆனால் காயங்களின் தன்மை வழங்கப்பட்ட விளக்கத்துடன் பொருந்தவில்லை. சிகிச்சையின் போது, அவளுக்கு மூளையுறை அழற்சி ஏற்பட்டது மற்றும் இரண்டு முறை மாரடைப்புகளும் ஏற்பட்டது. அந்தக் குழந்தைக்கு ஆறு முறை  மூளை அறுவை சிகிச்சை நடைபெற்றது.   அந்தக் குழந்தை ஒரு மாதத்திற்கும் மேலாக மூச்சியக்கியில் வைக்கப்பட்டு இருந்தாள், அவளுக்கு மூச்சு விடுவதில் பிரச்சனை இருந்தது, மற்றும் கடுமையான நுரையீரல், இரத்தம் மற்றும் மூளை நோய்த்தொற்றுகளால் அவதிப்பட்டாள். குழந்தையை மூச்சியக்கியில் இருந்து வெளியேற்றி மார்ச் 2 அன்று அறைக்கு மாற்றினார்கள்.  குழந்தை குணமடைவதற்கான அறுகுறிகள் தென்பட்டது. மருத்துவர்கள் அந்தக் குழந்தையினை"அதிசய குழந்தை" என்று அழைத்தனர்.  அவரைக் கவனித்த செவிலியர்கள் அந்தக் குழந்தையால் மூச்சுவிடவும் கண்களைத் திறக்கவும் முடிந்தது என்றும், கைகால்களில் அசைவு இருப்பதாகவும் கூறினார். அனைத்து செவிலயர்களும் குழந்தையுடன் குழந்தையுடன் மிகவும் இணைந்திருந்தோம், இப்போது அவள் இல்லை. என்பது மனச்சோர்வை ஏற்படுத்துகிறது, "என்று செவிலியர் ஒருவர் கூறினார். ஃபலக்கின் அவலநிலையால், பல இந்தியர்கள் மற்றும் வெளிநாடுகளில் உள்ள மக்கள் அவர் குணமடைந்த பிறகு தத்தெடுக்க முன்வந்தனர். 

## சான்றுகள்

பகுப்பு:2012 இறப்புகள்
பகுப்பு:இந்தியாவில் பெண்களுக்கெதிரான வன்முறைகள்
ஹேமலதா குப்தா

**ஹேம்லதா குப்தா** (*Hemlata Gupta*) (25 ஜூன் 1943 - 13 மே 2006) ஓர் இந்திய மருத்துவரும், புதுதில்லியின் லேடி ஹார்டிங் மருத்துவக் கல்லூரியில் மருத்துவத் துறை இயக்குநரும் தலைவரும் ஆவார். இவர், லேடி ஹார்டிங் மருத்துவக் கல்லூரியில் ( தில்லி பல்கலைக்கழகம் ) மருத்துவம் பயின்றார். பின்னர் அதன் இயக்குனரானார். 1998ஆம் ஆண்டில் இந்திய அரசு இவரது மருத்துவ அறிவியலுக்கான பங்களிப்புக்காக மூன்றாவது மிக உயர்ந்த குடிமகன் விருதான பத்ம பூசண் விருதை வழங்கியது. திருமணமாகாத இவர் புதுதில்லியில் வசித்து வந்தார். கரோல் பாக்கில் உள்ள தனது இல்லத்தில் 13 மே 2006 அன்று கொலை செய்யப்பட்டார்.  பல வருட விசாரணைக்குப் பிறகும், ஊடகங்களின் கவனத்தை ஈர்த்த இந்த வழக்கு தீர்க்கப்படாமல் உள்ளது. 

## மருத்துவப் பங்களிப்புகள்
குப்தாவும் இவரது சகாக்களும் சேர்ந்து இந்திய மருத்துவ இதழில் மிக அரிதான தைராய்டு சுரப்புக் குறையில் காச நோய் பற்றி ஒரு ஆய்வை வெளியிட்டனர். கட்டுரை நோயாளியின் விளக்கக்காட்சி, நோயறிதலில் பயன்படுத்தப்படும் பல்வேறு சோதனைகள், வழக்கின் வரலாற்று விவாதம், சிகிச்சை முறைகள் பற்றி விவாதிக்கிறது.

## பத்ம பூசண்
பத்ம விருதுகள் இந்தியாவில் ஒவ்வொரு ஆண்டும் குடியரசு தினத்தன்று வழங்கப்படுகின்றன.   ஹேமலதா குப்தா 1998ஆம் ஆண்டில் மருத்துவப் பிரிவில் இந்த மதிப்புமிக்க விருதைப் பெற்றார். இந்தியக் குடியரசுத் தலைவரின் கையொப்பம் அடங்கிய சான்றிதழுடன் பதக்கத்தையும் பெற்றார். 

## கொலை
குப்தா, கைகள் கயிற்றால் கட்டப்பட்டும், வாய், மூக்கு, கண்கள் அறுவைசிகிச்சை நாடாவால் மூடப்பட்டும், தொண்டை வெட்டப்பட்ட நிலையில் தனது பிரசாத் நகர் குடியிருப்பில் இறந்து கிடப்பதை காவலர்கள் கண்டுபிடித்தனர். இவர் கொலை செய்யப்பட்ட அன்ரு காலை 10:30 மணியளவில் தனது குடியிருப்பில் நுழைந்ததையும், அதே நேரத்தில் 2 ஆண் பார்வையாளர்கள் வந்ததையும் அக்கம்பக்கத்தினர் தெரிவித்தனர். ஒரு மணி நேரம் கழித்து, சம்பவ இடத்திற்கு காவல்துறையினர் வந்தனர். கொலைக்கான தொடர்புகள் ஒரு செய்தித்தாள் திருமண விளம்பரத்திலும், வசந்த் குஞ்சில் உள்ள இவரது குடியிருப்பில் இவரது பெயரையும் சுற்றி வருகிறது. குப்தாவின் குடியிருப்பு போலி ஆவணங்களுடன் தனிநபர்களுக்கு சொந்தமானது என்று காவலர்கள் கண்டறிந்தனர். இந்த வழக்கு கொள்ளையுடன் தொடர்புடையதாகத் தெரியவில்லை. ஏனெனில் இவருடைய நகைகளும், இவருடைய பெரும்பாலான உடைமைகளும் தீண்டப்படாமல் இருந்தன. மேலும் இவ்வழக்கு காவலர்களால் தீர்க்கப்படவேயில்லை.

## மேற்கோள்கள்

## வெளி இணைப்புகள்
* 

பகுப்பு:தில்லிப் பெண் அறிவியலாளர்கள்
பகுப்பு:2006 இறப்புகள்
பகுப்பு:1943 பிறப்புகள்
அஜந்தா பெரேரா

**அஜந்தா விஜேசிங்க பெரேரா** (, ), இலங்கையைச் சேர்ந்த ஒரு சமூக ஆர்வலரும், விஞ்ஞானியும், கல்வியியலாளரும், சூழலியலாளரும், அரசியல்வாதியும் ஆவார். இவர், தேசிய திண்மக் கழிவு மீள்சுழற்ச்சித் திட்டத்தை உருவாக்கியவர். இதனால் இலங்கையின் திண்மக் கழிவுப் பிரச்சினைக்குத் தீர்வு காண உதவியவர். இத்திட்டத்தினை உருவாக்கியமையார் இவர் 'கழிவுத்திட்ட அரசி' என அழைக்கப்படுகிறார்.

## மேற்கோள்கள்


பகுப்பு:வாழும் மக்கள்
பகுப்பு:1963 பிறப்புகள்
பகுப்பு:இலங்கை அறிவியலாளர்கள்
சிங்ராஜ் அதான

**சிங்கராஜ் அதான** (**Singhraj Adhana**) (பிறப்பு: 26 சனவரி 1982) இந்தியாவின் அரியானா மாநிலத்தின் பரிதாபாத் நகரத்தைச் சேர்ந்த இவர் இணை ஒலிம்பிக்கில் சிறு கைத்துப்பாக்கிச் சுடும் வீரர் ஆவார்.

## இணை ஒலிம்பிக் விளையாட்டுக்களில்
சிங்கராஜ் அதானா 2020 டோக்கியோ இணை ஒலிம்பிக்கில்  31 ஆகஸ்டு 2021 அன்று 10 மீட்டர் சிறு கைத்துப்பாக்கிச் சுடுதல் போட்டியில் வெண்கலப் பதக்கமும், 4 செப்டம்பர் 2021 அன்று ஆடவர் கலப்பு  SH 1 பிரிவில் 50 மீட்டர் சிறு கைத்துப்பாக்கிச் சுடுதல் போட்டியில் வெள்ளிப் பதக்கமும் வென்றவர் ஆவார்.

## விளையாட்டில் சாதனைகள்
* 2018 பிரான்சு உல்க இணை சிறு கைத்துப்பாக்கிச் சுடும் போட்டியில் பி 4 பிரிவில் தங்கம் மற்றும் வெள்ளிப் பதக்ககளை வென்றார்.
*2018 ஜகார்த்தா இணை ஆசியான் விளையாட்டில்  போட்டிகளில்]] P4 பிரிவில் சிறு கைத்துப்பாக்கிச் சுடுதலில் வெண்கலப் பதக்கம் வென்றார்.

## இதனையும் காண்க
* 2020 கோடைக்கால ஒலிம்பிக் விளையாட்டுப் போட்டிகள்
## மேற்கோள்கள்

பகுப்பு:வாழும் மக்கள்
பகுப்பு:அரியானா நபர்கள்
பகுப்பு:இந்திய ஒலிம்பிக் வீரர்கள்
பகுப்பு:ஒலிம்பிக் போட்டியாளர்கள்
பகுப்பு:மாற்றுத்திறனாளிகள்
பகுப்பு:இந்திய ஒலிம்பிக் குறிவைத்து சுடுவோர்கள்
பகுப்பு:இணை ஒலிம்பிக் விளையாட்டு வீரர்கள்
பகுப்பு:1982 பிறப்புகள்
சேபியா வசீர்

**சேபியா வசீர்** (*Safiya Wazir*) ஒர் ஆப்கான்-அமெரிக்க சமூக ஆர்வலர் மற்றும் அரசியல்வாதியாவார். 1991 ஆம் ஆண்டு இவர் பிறந்தார். நியூ ஆம்ப்சையர் பிரதிநிதிகள் சபையின் சனநாயக உறுப்பினராக இருந்தார். நியூ ஆம்ப்சையர் மாநில மாளிகையில் பணியாற்றிய முதல் முன்னாள் அகதி வசீர் என்ற சிறப்பு இவருக்கு உண்டு.

## ஆரம்பகால வாழ்க்கை மற்றும் கல்வி

தாலிபான் ஆட்சிக்கு முன்னர் ஆப்கானித்தானில் பாக்லான் மாகாணத்தில் வசீர் மற்றும் அவரது குடும்பத்தினர் வாழ்ந்தனர். வசீரின் குடும்பம் இவரது குழந்தை பருவத்தில் 6 வயது ஆகும் போதே நாட்டை விட்டு வெளியேறியது. ஆப்கானித்தானில் தலிபான்கள் வந்தபோது குண்டுவெடிப்பு மற்றும் துப்பாக்கிச் சூடு போன்ற வன்முறைகளால் இவரது குடும்பம் நாட்டை விட்டு வெளியேறியது. அவர்கள் நியூ ஆம்ப்சையரின் கான்கார்டுக்கு குடிபெயர்வதற்கு முன்பு உசுபெக்கிசுதானில் பத்து ஆண்டுகள் வாழ்ந்தனர். அங்கு வந்தபோது வசீருக்கு சிறிதளவு ஆங்கிலம் மட்டும் தெரிந்திருந்தது. எனவே அகராதியைப் படித்து ஆங்கிலம் கற்றுக் கொள்ள ஆரம்பித்தார். இவரது குடும்பத்தினருக்கு ஆங்கில மொழி தெரியாததால் மற்றவர்களுடன் ஆங்கிலத்தில் தொடர்பு கொள்ள முடியவில்லை ஆனால் லூத்தரன் அமைப்பிலிருந்து உதவி பெற்று பெரும்பாலும் அரிசியை மட்டுமே சாப்பிட்டனர்.

வசீர் தனது இடைநிலைப் பள்ளி கல்வியை மறுதொடக்கம் செய்ய வேண்டிய கட்டாயம் ஏற்பட்டது, இதனால் 20 வயதில் உயர்நிலைப் பள்ளியில் பட்டம் பெற்றார். பின்னர்  நியூ ஆம்ப்சையர் தொழில்நுட்ப நிறுவனத்தில் சேர்ந்தார்.  அங்கு இவர் இரவு நேர வகுப்புகளை எடுத்து தனது குடும்பத்தை காப்பாற்றினார்  மேலும் சமூகக் கல்லூரியில் படித்து வணிகத்தில் பட்டம் பெற்றார்.

பெற்றோரின் வற்புறுத்தலின் பேரில் வசீர் நிச்சயிக்கப்பட்ட திருமணத்திற்காக ஆப்கானித்தானுக்குத் திரும்பினார்.  தன்னுடைய கணவுடன் வசீர் மீண்டும்  கான்கார்டுக்குத் திரும்பினார்.

## தொழில்
கான்கார்டின் ஐட்சு சமூகத்திற்குள் வசீர் வேலை செய்யத் தொடங்கினார்; ஐட்சு சமூக செயல் திட்டத்தின் இயக்குநராகவும் அதன் தலைமை தொடக்க கொள்கை மன்றத்தின்  துணைத் தலைவராகவும் ஆனார்.  2018 ஆம் ஆண்டு பிப்ரவரி மாதத்தில் வசீரின் நண்பர் இவரை வேலைக்குச் செல்லும்படி  பரிந்துரைத்தார்.  இருப்பினும் கணவரும் பெற்றோர்களும் தனது குழந்தைகளுக்கு ஆதரவளிக்கும் வரை வசீர் இக்கோரிக்கையை மறுத்தார்.  2018 ஆம் ஆண்டு செப்டம்பர் மாதம் நடைபெற்ற  நியூ ஆம்ப்சையர் சட்டமன்ற தேர்தலில் ஒரு இடத்திற்கான போட்டியில் திக் பாட்டனை வென்று சனநாயகக் கட்சியின் முதன்மையான வெற்றிக்கு வழிவகுத்தார் . வசீர் தனது முதன்மையான சமூகச் செயல்பாட்டையும் கல்வி மற்றும் குடும்பப் பிரச்சினைகளுக்கான அர்ப்பணிப்பையும் எடுத்துரைத்து பிரச்சாரம் மேற்கொண்டார். இப்பிரச்சாரத்தால் செப்டம்பர் தொடக்கத்தில் வசீர் நான்கு முறை மாநிலப் பிரதிநிதியாகவும் கான்கார்ட் குடியிருப்பாளராகவும் இருந்த திக் பாட்டனை தோற்கடித்தார்.  இந்த போட்டி தேசிய கவனத்தை ஈர்த்தது. சிறிது காலத்திற்குப் பிறகு, நியூ ஆம்ப்சையரின் மாநில இல்லத்திற்கு தேர்ந்தெடுக்கப்பட்டு இச்சிறப்பைப் பெற்ற முதல் அகதியாக வசீர் ஆனார்.

சம வீட்டு வாய்ப்பு, கல்வி, ஊதிய குடும்ப விடுப்பு மற்றும் மருத்துவ விரிவாக்கம் போன்ற நான்கு முக்கிய பிரச்சினைகளில் கவனம் செலுத்துவது வசீர் வகுத்துள்ள திட்டமாகும்.

பிபிசி 2018 ஆம் ஆண்டு தேர்ந்தெடுத்த மிகச்சிறந்த 100 பெண் ஆளுமைகள் பட்டியலில் வசீரும் இடம்பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:1991 பிறப்புகள்
பகுப்பு:ஆப்கானித்தான் அரசியல்வாதிகள்
பகுப்பு:அமெரிக்க அரசியல்வாதிகள்
அபிசேகா விமலவீரா

**சுஹாசினி அபிஷேகா விமலவீரா**  (Sinhala:අභිෂේකා විමලවීර; பிறப்பு 11 நவம்பர் 1988)  இலங்கை நாட்டு பாடகர், திரைப் பின்னணிப் பாடகர், பாடலாசிரியர். காதல் நயமிக்க *வாசனையே சந்தா* திரைப்படத்தில் பின்னணிப் பாடகியாக அவருக்கு பரவலான அங்கீகாரம் கிடைத்தது. இதனை உதயகாந்தா வர்ணசூரியா இயக்கி இருந்தார்..சாலஞ்சு, ரூபன்தரணா, சினசுனா அதரேன் ஆகிய திரைப்படங்களிலும் பின்னணிப் பாடகியாக பாடியுள்ளார்.
## இளமையும் தனிவாழ்வும்

அபிசேகா இலங்கையின் காலியில் 11 நவம்பர் 1988 அன்று பிறந்தவர். திரைப்பட இயக்குநரும் பாடலாசிரியரும் எழுத்தாளருமான சுனில் விமலவீராவிற்கும் தமயந்தி விமலவீராவிற்கும் ஒரே மகவாகப் பிறந்தார். தொடக்கக் கல்வியை காலியிலுருந்த புனித இதய கான்வென்ட் பள்ளியில் படித்தார். பின்னர் மிலகிரியாவிலிருந்த புனித பவுல் பெண்கள் பள்ளியில் உயர்நிலைக் கல்வி தொடர்ந்தார். 2006இல் இந்தியாவின் இலக்னோவில் அமைந்திருந்த பட்காண்டே இசை நிகர்நிலைப் பல்கலைக்கழகத்தில் *சங்கீத விசாரத்* என்ற பட்டம் பெற்றார். 2013இல் கொழும்பு பல்கலைக்கழகத்திலிருந்துஇசையில் இளங்கலைப் பட்டம் பெற்றார்.  2019இல் கொழும்பு பல்கலைக்கழகத்தில் இசைத்துறை விரிவுரையாளராக சேர்ந்தார்.

தமது சிறு அகவைகளிலேயே *லகிரு மாடலா* , *சாமனலா உயானா* , *செல்லம் கெதர* , *தெதுன அண்டாவ* போன்ற சிறுவர் நிகழ்ச்சிகளில் பங்கேற்றுள்ளார்.
அவரது தந்தையார் பழைய ஆங்கில, சிங்கள,இந்தி பாடல்களை அறிமுகப்படுத்தி அவரது இசை ஆர்வத்திற்கு வித்திட்டார். 
 
தம் இசைக் கல்வியைத் தொடர்ந்து 2020இல் இசையில் முதுகலைப் பட்டத்தை இலங்கையின் களனிப் பல்கலைக்கழகத்தில் பெற்றார்.

திருமணம் முடித்து அவருக்கு ஃபைரி அபிலாசுயா ஆலககூன் என்ற பெயருள்ள மகள் உள்ளார். தோல் அழகு சாதனங்கள் தயாரிக்கும் வணிக முயற்சியிலும் ஈடுபட்டுள்ளார்.

## பணிவாழ்வு

### பாட்டு

#### திரைப்பட பின்னணிப் பாட்டு
"மங்களம் பாதாளா" என்ற பாடலை சஞ்சனா என்ற திரைப்படத்திற்காக பாடி  திரையிசை பாடகியாக  தம்மை முதன்முதலில் வெளிப்படுத்தினார். தொடர்ந்து 2009இல் சினாசுன அதரேன் படத்திற்காக "நில் நுவான் பத்து செம" என்ற பாடலைப் பாடினார்.  2011இல் உதயகாந்தா வர்ணசூரியா சாலஞ்சு திரைப்படத்தில் "பிரார்த்தனா பிடி ந" என்ற பாடலுக்கு பங்களிக்க வாய்ப்பளித்தார். 2013இல் "ஹீனா டம் மிடக்" என்ற பாடலுக்கு குரல் கொடுத்துள்ளார்.

2014இல் வெளியான இரு படங்களில் குரல் கொடுத்துள்ளார். பராக்ரமா ஜெயசிங்கே இயக்கிய குயு செரா என்ற திரைப்படத்தில் "மீ மினிசத் பாவே லோவே" என்ற பாடலுக்கு பங்களித்துள்ளார். ரூபதரணா திரைப்படத்தில்  "அவச்சகா மா" என்ற பாடலையும் அதே ஆண்டு பாடி உள்ளார். இந்த இருவரிசையில் லகிரு பிரேராவுடன் இணைந்து பாடியுள்ளார்.  2018இல் வாசனையே சன்டா என்ற திரைப்படத்தில் "மது சண்டகன்" என்ற பாடலைப் பாடி உள்ளார்.

#### தொலைத்தொடர் பின்னணிப் பாட்டு
அபிசேகா தொலைக்காட்சித் தொடரில் பின்னணிப் பாடுவது "அமா" என்ற தொலைத்தொடரில் தொடங்கியது.இத்தொடரின்  கருத்துருப் பாடலான "தெகோபுல் கன்டுலின் தெமா"வைப் பாடியுள்ளார். இதிலும் இணையாக லகிரு பிரேரா பாடியுள்ளார். அடுத்து 2015இல் ஈரு தொலைக்காட்சியில்  "அடரேய் மன் அடரேய்" தொலைத்தொடரில்  "இதே இன்னே டென் ஓயாமை" என்ற பாடலைப் பாடியுள்ளார். தவிரவும் "சரிதாயகதா பாட தென்னா" என்ற தொலைத்தொடருக்கு துவக்கப் பாடலையும் பிளாக்மெயில் திரைத்தொடருக்கு "மீ நிஷா யமயே" என்ற கருப் பாடலையும் பாடியுள்ளார்.

அண்மையில் சீரசா தொலைக்காட்சியில் வரும் "ராசு" தொலைத்தொடருக்கு கருப் பாடலான  "அபா ஆமு நோவுனா நம்" என்ற பாடலைப் பாடியுள்ளார்.

## தனிப் பாடல்கள்

## திரையிசைப் பாடல்கள்

## மேற்கோள்கள்

## வெளி இணைப்புகள்

* 
* 
* 

பகுப்பு:வாழும் மக்கள்
பகுப்பு:சிங்கள இசைக்கலைஞர்கள்
பகுப்பு:1988 பிறப்புகள்
சுனந்தா (பாடகி)

***சுனந்தா*** (*Sunanda*) ஓர் இந்தியத் திரைப்படப் பின்னணிப் பாடகியாவார். இவர் தமிழ், மலையாளம் ஆகிய மொழித் திரைப்படங்களில் பணியாற்றுகிறார். 1983-இல் சென்னைக்குச் செல்வதற்கு முன் கேரளாவில் தனது முதல் பட்டப்படிப்பை முடித்தார். கருநாடக இசையில் பயிற்சி பெற்றார். பின்னர் தென்னிந்தியத் திரைப்பட இசையமைப்பாளர் இளையராஜாவிற்கு அறிமுகமானார். சுனந்தா புதுமைப்பெண் திரைப்படத்தில் முதற்பாடலைப் பாடினார்.

## தொழில்
சுனந்தா தமிழில் பின்னணி பாடுவதற்கு முன், ஒரு மலையாள ஆவணப்படத்திற்காகக் கருநாடக இசைப் பாடல்களையும் சுலோகங்களையும் பாடினார். இவரது முதற் திரைப்படப் பாடல் வெற்றி பெற்றது. மேலும் 1980, 1990-களில் தமிழ் மலையாளம் ஆகிய மொழித் திரைப்படங்களில் பல வெற்றிப் பாடல்களைப் பாடினார். தனிப்பட்ட காரணங்களால் பல ஆண்டுகளாக இவரால் தொடர்ந்து பின்னணி பாட முடியவில்லை.

## பாடிய பாடல்களில் சில

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
2013 கம்துனி குழுபாலியல் வல்லுறவுக் கொலை வழக்கு

7 ஜூன் 2013 அன்று, 20 வயது கல்லூரி மாணவர் கடத்தப்பட்டு, கொல்கத்தாவில் இருந்து 20 கி.மீ. தொலைவில் வடக்கு 24 பர்கானா மாவட்டத்தின் பராசத்தில் இருந்து 16 கி.மீ. தொலைவில் உள்ள கம்துனி கிராமத்தில் குழு பாலியல் வல்லுறவு செய்யப்பட்டு கொலை செய்யப்பட்டார். 2016 ஜனவரியில் குற்றம் சாட்டப்பட்டவர்களுக்கு மரண தண்டனை மற்றும் ஆயுள் தண்டனை விதிக்கப்பட்டது.

## சம்பவம்
பாதிக்கப்பட்டவர் தெரோசியோ கல்லூரியில் இரண்டாம் ஆண்டு இளங்கலைப் பட்டம் பயிலும் மாணவி சிப்ரா கோசு ஆவார். இவர் மதியம் கம்துனி பிடிஓ அலுவலக சாலையில் நடந்து சென்று கொண்டிருந்தபோது, மகிழுந்துவில் கடத்திச் செல்லப்பட்டு தொழிற்சாலையில் வைத்து எட்டு பேர் குழு பாலியல் வல்லுறவில் ஈடுப்பட்டனர்.பாலியல் வல்லுறவு செய்த பிறகு, குற்றவாளிகள் அவளது கால்களை தொப்புள் வரை கிழித்து, தொண்டையை அறுத்து, உடலை அருகில் உள்ள வயலில் வீசினர்.

உள்ளூர் நேரப்படி இரவு 8:30 மணியளவில், பாதிக்கப்பட்டவரின் சகோதரர்கள் தங்கள் சகோதரியின் உடலை *ராஜரிஹத்தில்* உள்ள காரிபரி என்ற பிகா பகுதியில் ஒரு உவர் நீர்ப் பரப்பில் கண்டுபிடித்தனர். இரவு 9:45 மணியளவில், பலியானவரின் உடலை மீட்க முயன்றபோது கிராம மக்களுக்கும் காவல் துறையினருக்கும் இடையே வாக்குவாதம் மற்றும் மோதல் ஏற்பட்டது. அந்தக் குழுவினர் மூன்று காவல்துறை வாகனங்களை சேதப்படுத்தியது. அதிகாலை 2 மணியளவில், ஒரு பெரிய காவல் துறை படையினர் பாதிக்கப்பட்டவரின் உடலை கிராம மக்களிடமிருந்து மீட்டு பிரேத பரிசோதனைக்காக பராசத்துக்கு அனுப்பினர்.

ஜூன் 15 மாலை, இந்திய படைத் துறைப் பிரிவின் ஒரு குழு கம்துனியில் கொடி அணிவகுப்பைத் தொடங்கியது. துணை இராணுவம் இருந்தபோதிலும், குடிமக்கள் மன்றத்தின் குழு கம்துனிக்கு விஜயம் செய்தது. *மாதங்கினி மகிளா சமிதி, மைத்ரி, மனாபி, அகல்யா மற்றும் சேதானா உட்பட பல பெண்கள் அமைப்புகள்* கம்துனிக்கு வருகை தந்தனர்.

ஜூன் 17 அன்று, மேற்கு வங்க முதல்வர் மம்தா பானர்ஜி, கம்துனிக்கு சென்றார். சம்பவம் நடந்த 15 நாட்களுக்குள் கைது செய்யப்பட்டவர்களுக்கு எதிராக குற்றப்பத்திரிகை தாக்கல் செய்யப்படும் என்றும், குற்றவாளிகளுக்கு மரண தண்டனை விதிக்க தனது அரசு வாதாடும் என்றும் அவர் உறுதியளித்தார்.

## கைது மற்றும் வழக்கு
கம்துனியில் வசிப்பவர்கள் முக்கிய குற்றவாளியான அன்சார் அலியை பிடித்து காவல் துறையினரிடம் ஒப்படைத்தனர்.  விசாரணைக்குப் பிறகு, அவர் மற்ற நான்கு பேருடன் சேர்ந்து குற்றம் செய்ததாக ஒப்புக்கொண்டார். முதல் தகவல் அறிக்கையில் ஐந்து பேரின் பெயர் பதிவு செய்யப்பட்டது. அதன் அடிப்படையில், மாவட்ட காவல் துறையினர் ஜூன் 8 அதிகாலையில் மூன்று பேரை கைது செய்தனர்.

இந்த வழக்கை மேற்கு வங்கத்தின் சிறப்பு குற்றப் பிரிவு விசாரித்து வருகிறது. காவல் துறை மற்றும் இந்திய படைத்துறைப் பிரிவு பலத்த பாதுகாப்புக்கு மத்தியில் சம்பவத்தை புனரமைப்பதற்காக குற்றவாளிகள் எட்டு பேரையும் ஜூன் 16 அன்று  கம்துனிக்கு அழைத்துச் சென்றனர். 45 நிமிடங்களுக்கு, குற்றம்சாட்டப்பட்டவர்கள் தாங்கள் எப்படி பாலியல் பலாத்காரம் செய்தோம், பின்னர் பாதிக்கப்பட்ட பெண்ணை எவ்வாறு  கொன்றோம், பின்னர் அவரது உடலை செட் சுவரின் மீது எவ்வாறு வீசினார்கள் என்பதை விளக்கினார்கள்  சம்பவம் நடந்து பதினைந்து நாட்களுக்குப் பிறகும், குற்றப்பத்திரிகை தாக்கல் செய்யப்படவில்லை. ஜூன் 22 அன்று, அன்சார் அலி 14 நாட்கள் நீதிமன்றக் காவலில் வைக்கப்பட்டார்.

## சான்றுகள்


பகுப்பு:இந்தியாவில் பெண்களுக்கெதிரான வன்முறைகள்
நிரு தேவி பால்

**நிரு தேவி பால்** (**நீரு**) (*Niru Devi Pal*) என்பவர் நேபாள பொதுவுடமைக் கட்சியினை சார்ந்த அரசியல்வாதி மற்றும் நேபாள நாடாளுமன்றத்தின் நேபாள பிரதிநிதிகள் சபையின் உறுப்பினர் ஆவார். இவர் விகிதாசாரப் பிரதிநிதித்துவத் தேர்தல் முறைமையின் கீழ் நேபாளப் பொதுவுடைமைக் கட்சி (ஓமாலெ)யின் சார்பில் பெண்களுக்காக ஒதுக்கப்பட்ட தொகுயினான கஞ்சன்பூர் மாவட்டத்தினை பிரதிநிதித்துவம் செய்கின்றார். இவர் நாடாளுமன்ற பெண்கள் மற்றும் சமூகக் குழுவிற்கும் தலைமை தாங்குகிறார்.

இவரை மக்கள் குழு ஒன்று ஜூலை 31 2018 அன்று பன்னேசுவர் மளிகை-கடை ஒன்றில் பொருள் வாங்கியபோது அச்சுறுத்தியதாகத் தெரிவிக்கின்றார். இதனைத் தொடர்ந்து காவலர்கள் குவிக்கப்பட்ட, ஆகஸ்ட் 2 ஆம் தேதிக்குள் விசாரணைக்காக 75 பேர் கைது செய்யப்பட்டு 16 பேர் விசாரணைக்கு உட்படுத்தப்பட்டனர். இந்த வழக்கில் எந்த முன்னேற்றமும் நவம்பர் வரை இல்லை. இந்த சம்பவம் பொய்யானது எனத் தகவல்கள் தெரிவிக்கின்றன.

## மேற்கோள்கள்


பகுப்பு:வாழும் மக்கள்
பகுப்பு:நேபாள அரசியல்வாதிகள்
பிரியதர்சினி மட்டூ

**பிரியதர்சினி மட்டூ** (Priyadarshini Mattoo 23 ஜூலை 1970-23 ஜனவரி 1996) 25 வயது சட்ட மாணவி ஆவார், இவர் 23 ஜனவரி 1996 அன்று புதுதில்லியில் உள்ள அவரது மாமா வீட்டில் பாலியல் வன்கலவி  செய்யப்பட்டு கொலை செய்யப்பட்டார். அக்டோபர் 17, 2006 அன்று, பாலியல் வன்கலவி மற்றும் கொலை ஆகிய இரண்டு வழக்குகளிலும் சந்தோஷ் குமார் சிங் குற்றவாளி என்று தில்லி உயர் நீதிமன்றம் தீர்ப்பளித்தது மற்றும் அதே ஆண்டு அக்டோபர் 30 அன்று அவருக்கு மரண தண்டனை விதித்தது . 6 அக்டோபர் 2010 அன்று , இந்திய உச்ச நீதிமன்றம் மரண தண்டனையை ஆயுள் தண்டனையாக மாற்றியது. காவல் துறை அதிகாரியின் மகனான சந்தோஷ் குமார் சிங், 1999-ல் விசாரணை நீதிமன்றத்தால் விடுவிக்கப்பட்டார், மேலும் உயர்நீதிமன்ற தீர்ப்பானது இந்தியாவில் ஒரு முக்கிய மாற்றமாக பரவலாக கருதப்பட்டது. கீழ் நீதிமன்றத்தில் உண்மைகள் சரியாக முன்வைக்கப்படாததால் இந்த முடிவு ரத்து செய்யப்பட்டது.

## வழக்கின் முக்கியத்துவம்

டெல்லி உயர் நீதிமன்றத்தின் நீதிபதிகள் ஆர். எஸ். சோதி மற்றும் பி. கே. பாசின் ஆகியோர் வழக்கமாக வழக்குகளை விசாரணைக்கு எடுத்துக் கொள்வது போல் அல்லாது ஒவ்வொரு சில மாதங்களுக்கு ஒருமுறை விசாரணை நடத்தி, நாளுக்கு நாள் விசாரணை ஒத்திவைக்கப்பட்டு 42 நாட்களில் இந்த வழக்கின் தீர்ப்பு வழங்கப்பட்டது. முன்னதாக வழங்கப்பட்ட விடுவிப்பு ரத்து செய்யப்பட்டு சந்தோஷ் சிங் கொலை மற்றும் கற்பழிப்பு குற்றவாளி என கண்டறியப்பட்டது.

இந்தியாவில் உள்ள பல வழக்குகளில் பாரம்பரிய குற்றவியல் சட்ட அமைப்பின் பயனற்ற தன்மையை எடுத்துக்காட்டுகிற வழக்குகளில் இதுவும் ஒன்றாகும், குறிப்பாக ஜெசிகா லால் கொலை மற்றும் சஞ்சீவ் நந்தா குற்றவாளிகள் உட்பட உயர் வகுப்பு நபர்கள் குற்றவாளியாக இருக்கும் போது இவ்வாறு நடைபெறுகிறது.

## குழந்தை பருவம்
பிரியதர்சினி காஷ்மீர் பண்டிதர்கள் சமூகத்தினைச் சேர்ந்தவர் . இவர் சிறிநகரில் வளர்ந்தார். பிரியதர்சினி சிறிநகரில் உள்ள *பிரசன்டேஷன்* மாடப் பள்ளியில் படித்து முடித்த பிறகு , காஷ்மீரில் இஸ்லாமிய பயங்கரவாதம் அதிகரித்ததால் அவர் தனது குடும்பத்துடன் சம்முவிற்கு குடிபெயர்ந்தார்.  இளங்கலைச் சட்ட பட்டம் பெற தில்லி பல்கலைக்கழகத்தில் சேர்வதற்கு முன்பு, சம்முவில் உள்ள *எம்ஏஎம்* கல்லூரியில் பிரியதர்சினி தனது இளங்கலை வணிகவியல் பட்டத்தினைப் பெற்றார். தில்லியில் பயிலும் போது , சந்தோஷ் சிங் இவரிடம் அநாகரிகமாக நடந்து கொண்டதால்  இவரது குடும்பத்தினர் முதல் தகவல் அறிக்கைகளை காவல் துறையில் பதிவு செய்தனர். சிறிது காலம் இவருக்கு காவல் துறை பாதுகாப்பு வழங்கப்பட்டது,

## கொலை
பிரியதர்சினி , மூன்றாம் ஆண்டு படித்துக்கொண்டிருந்தபோது, அவள் மாமாவின் வீட்டில் கழுத்தை நெரித்து கொல்லப்பட்டார். அவர் பாலியல் வல்லுறவு செய்யப்பட்டு, 14 முறை இரு சக்கர வகன தலைக் கவசத்தால் தாக்கப்பட்டார், இறுதியாக கம்பியால் கழுத்தை நெரிக்கப்பட்டார். கல்லூரியில் அவளது மூத்தவரான சந்தோஷ் குமார் சிங், பல ஆண்டுகளாக அவரை பின்தொடர்ந்து துன்புறுத்தி வந்தார். சந்தோஷ் ஒரு செல்வாக்கு மிக்க குடும்பத்தில் இருந்து வந்தவர் - அவரின் தந்தை ஜேபி சிங் அப்போது புதுச்சேரியில் காவல் துறை அதிகாரியாக இருந்தவர். விசாரணையின் போது அவர் குற்றம் நடந்த தில்லியில் காவல் துறை ஆணையராகப்  பணியாற்றினார். இந்த தொடர்புகளைக் கருத்தில் கொண்டு, வழக்கின் விசாரணையை நீதிமன்றம் மத்திய புலனாய்வுத் துறையிடம் (சிபிஐ) ஒப்படைத்தது. 1995 ஆம் ஆண்டில், பிரியதர்ஷினி, சந்தோஷ் சிங் தன்னைத் துன்புறுத்துவதாகவும்,  புகார் அளித்தார்.

## சான்றுகள்


பகுப்பு:1996 இறப்புகள்
பகுப்பு:1970 பிறப்புகள்
பகுப்பு:இந்தியாவில் பெண்களுக்கெதிரான வன்முறைகள்
சமந்தபத்திரர்

சமந்தபத்திரர் எனும் பெயர் பின்வருவோருள் ஒருவரைக் குறிக்கலாம்.
* சமந்தபத்திரர் (போதிசத்துவர்)
* சமந்தபத்திரர் (சமணத் துறவி)
செலினா பர்வின்

**செலினா பர்வின்** (*Selina Parvin*) (31 மார்ச் 193114 திசம்பர் 1971) வங்காளதேச பத்திரிகையாளரும், கவிஞரும் ஆவார். 1971இல் வங்காளதேசத்தில் 9 மாதங்கள் நீடித்த சுதந்திரப் போருக்குப் பிறகு, 14 திசம்பர் அன்று அல்-பாதரால் கொல்லப்பட்ட கொல்லப்பட்ட அறிவார்ந்த தியாகிகளில் இவரும் ஒருவர். இந்த நாள் பின்னர் அறிவார்ந்த தியாகிகள் தினமாக கொண்டாடப்பட்டது. இவர் *வீக்லி பேகம்,* வீ*க்லி லலானா*, *ஷிலாலிபி* ஆகிய பத்திரிக்கைகளில் பணியாற்றினார். இவர் 18 திசம்பர் 1971 அன்று அஜிம்பூர் கல்லறையில் அடக்கம் செய்யப்பட்டார்.

## குழந்தைப் பருவம்
செலினா, பழைய நவகாளி மாவட்டத்தின் ராம்கஞ்ச் பகுதியில் பிறந்தார். இவரின் தந்தை முகமது அபிதுர் ரகுமான் ஆசிரியராக இருந்தார். இரண்டாம் உலகப் போருக்குப் பிறகு, பெனி மாவட்டத்தில் இவரின் தந்தையின் வீடு கைப்பற்றப்பட்டபோது, குடும்பம் கிராமத்தில் குடியேற வேண்டியிருந்தது. தனது 12 வயதில் ஆறாம் வகுப்பு படித்த இவர் கவிதைகளையும், கதைகளையும் எழுத ஆரம்பித்தார். பாரம்பரிய பழமைவாத கிராமப்புற சூழல் காரணமாக இவர் பள்ளிப்படிப்பை நிறுத்த வேணமில்லாமல் சிறு வயதிலேயே திருமணம் செய்து வைக்கப்பட்டார். ஆனால் இவர் தன்னுடைய கணவனுடன் வாழ மறுத்துவிட்டார். மேலும் படிக்க விரும்பினாலும் மெட்ரிகுலேசன் தேர்வில் வெற்றி பெற முடியவில்லை. 10 ஆண்டுகளுக்குப் பிறகு இவர்கள் விவாகரத்து செய்தனர்.

## தொழில்
செலினா பர்வின், 1957இல் மிட்போர்ட் மருத்துவமனையில் ஒரு செவிலியர் வேலை பெற்றார். இவர் 1959இல் பகோல் ரோகேயா விடுதியில் விடுதிக் காப்பாளராக சில காலம் பணியாற்றினார். மேலும்,1960இல் அசிம்பூர் பேபி பள்ளியில் ஆசிரியராக சேர்ந்தார். அவர் 1965இல் சலீமுல்லா அனாதை இல்லத்தில் சிறிது காலம் பணியாற்றினார். பின்னர் 1966இல் 'வீக்லி பேகம்*' என்ற பத்திரிக்கையின்ஆசிரியரின் செயலாளராக சேர்ந்தார். 1967 இல் செலினா பர்வின் *வீக்லி லலானா* என்ற இதழில் பத்திரிகையாளராக சேர்ந்தார். பின்னர் இவர் ஒரு அரசியல்வாதியை மணந்தார். மேலும் பல்வேறு பத்திரிகைகளுடன் பணிபுரிந்தார். தனது சொந்த விடுதலை சார்பு பத்திரிகையான *சைலாலிபி* என்பதை ஒழுங்கற்ற அடிப்படையில் வெளியிட்டார். *வீக்லி*யில் கிடைக்கும் சம்பளத்தைக் கொண்டு சுதந்திர போராளிகளிகளுக்கு உதவினார். *சைலாலிபி*யில், செலினா பர்வீன், பேராசிரியர் முனீர் ஆர் சௌத்ரி, பத்திரிகையாளர் சாகிதுல்லா கைசர்*, சாகிர் ரைகான், ஏஎன்எம் கோலம் முஸ்தபா* உள்ளிட்ட முக்கிய பிரமுகர்களின் கட்டுரைகளை வெளியிடுவார்.*

## இறப்பு
திசம்பர் 13, 1971 அன்று, மற்ற அறிவார்ந்த தியாகிகளைப் போலவே, செலினா பர்வினும் துணை இராணுவப் படையான அல்-பதாரின் உறுப்பினர்களால் கைப்பற்றப்பட்டார். இவருடைய மகன் சுமனுக்கு 7 வயதுதான் நிரமியிருந்தது. இவர் திசம்பர் 14 அன்று கொடூரமாக கொல்லப்பட்டார். பின்னர் இவரது உடல் ராயர்பசார் போத்தபூமியில் கண்டுபிடிக்கப்பட்டது.

நவம்பர் 3, 2013 அன்று, இலண்டனில் வசிக்கும் முஸ்லிம் தலைவரான சவுத்ரி முயீன்-உதின், அமெரிக்காவில் வசிக்கும் அஷ்ரபுஸ் ஜமான் கான் ஆகியோர் 1971 திசம்பரில் டாக்கா பல்கலைக்கழகத்தின் ஒன்பது ஆசிரியர்கள், செலினா பர்வின், ஆறு பத்திரிகையாளர்கள், மூன்று மருத்துவர்கள் உட்பட 18 பேரின் கடத்தல் மற்றும் கொலைகளில் தொடர்புடையவர்கள் என்று நீதிமன்றம் கண்டறிந்ததைத் தொடர்ந்து அவர்கள் ஆஜராகமல் தண்டனை விதிக்கப்பட்டது.

## மேற்கோள்கள்

## மேலும் படிக்க
* 
* 

பகுப்பு:1971 இறப்புகள்
பகுப்பு:1931 பிறப்புகள்
சக்தி ஆலை குழு பாலியல் வல்லுறவு

**சக்தி ஆலை குழு பாலியல் வல்லுறவு** (Shakti Mills gang rape)  என்றும் அழைக்கப்படும் **2013 மும்பை கும்பல்** பாலியல் வல்லுறவு வழக்கு ,   மும்பையில் ஆங்கில மொழி இதழில் பணியாற்றிய 22 வயது புகைப்பட பத்திரிகையாளர் ஒருவர் ஐந்து பேர் உள்ளிட்ட குழுவினால் பாலியல் வல்லுறவில் ஈடுபட்ட சம்பவத்தை குறிப்பதாகும். அதில் ஒருவர் சிறுவர் ஆவார். இந்த சம்பவம் 22 ஆகஸ்ட் 2013 அன்று, தெற்கு மும்பையில் மகாலட்சுமிக்கு அருகிலுள்ள ஆள் நடமாட்டம் இல்லாத சக்தி ஆலை வளாகத்திற்கு ஒரு ஆண் பத்திரிகையாளருடன் பணி நிமித்தமாக சென்றபோது இந்த சம்பவம் நடந்தது. குற்றம் சாட்டப்பட்டவர் பாதிக்கப்பட்ட சக ஊழியரை அரைக் கச்சத்தால் கட்டி, பாலியல் வல்லுறவு செய்துள்ளார். பாலியல் வன்கொடுமையின் போது குற்றம்சாட்டப்பட்டவர் பாதிக்கப்பட்டவரின் புகைப்படங்களை எடுத்து, பாலியல் வல்லுறவினை தெரிவித்தால் சமூக வலைதளங்களில் வெளியிடுவதாக மிரட்டினார். பின்னர், பதினெட்டு வயது தகவல் தொடர்பு  ஊழியர் ஒருவரும்  31 ஜூலை 2013 அன்று ஆலை வளாகத்திற்குள் குழு பாலியல் வல்லுறவு செய்யப்பட்டதாக தெரிவித்தார். 

20 மார்ச் 2014 அன்று, மும்பை குற்றவியல் நீதிமன்றம் இரண்டு வழக்குகளிலும் 13 நபர்களில் ஐந்து நபர்களையும் குற்றவாளிகளாக அறிவித்தது. 4 ஏப்ரல் 2014 அன்று, புகைப்பட பத்திரிகையாளர் குழு பாலியல் வல்லுறவு வழக்கில் மூன்று குற்றவாளிகளுக்கு மீண்டும் மரண தண்டனை விதிக்கப்பட்டது. மற்ற இரண்டு குற்றவாளிகளில், ஒருவருக்கு ஆயுள் தண்டனை விதிக்கப்பட்டது.மற்றவர்கள் அந்த வழக்கில் குற்றம் ஒப்பியவராக மாறினர். இரு வழக்குகளில் உள்ள  இரண்டு சிறார்களை, சிறார் நீதி வாரியம் தனித்தனியாக விசாரித்தது. அவர்கள் 15 ஜூலை 2015 அன்று குற்றவாளிகளாக அறிவிக்கப்பட்டு, நாசிக் சீர்திருத்த பள்ளியில் மூன்று ஆண்டுகள் (காவலில் உள்ள நேரம் உட்பட) சிறையில் அடைக்கப்பட்டனர், இது இந்திய சட்டத்தின் கீழ் சிறார் குற்றவாளிக்கு கிடைக்கும் அதிகபட்ச தண்டனை ஆகும்.

## சம்பவம்
மும்பையில் பணிபுரியும் 22 வயது புகைப்பட பத்திரிகையாளர் சக்தி ஆலை வளாகத்தில் ஐந்து நபர்களால் குழு  பாலியல் வல்லுறவு செய்யப்பட்டார், அங்கு அவர் 22 ஆகஸ்ட் 2013 அன்று ஒரு ஆண் சக ஊழியருடன் பணி நிமித்தமாக சென்றார்.  பாதிக்கப்பட்ட இருவர் காவல் துறையினரிடம் அளித்த வாக்குமூலங்களின்படி, புகைப்பட பத்திரிகையாளர் மற்றும் அவரது சக ஊழியர் மாலை 5:00 மணியளவில் ஆள் நடமாட்டம் இல்லாத சக்தி ஆலை வளாகத்தின் சில புகைப்படங்களை எடுக்கும் பணியில் தங்கள் அலுவலகத்தை விட்டு வெளியேறினர். ஐந்து ஆண்கள் அந்தப் பெண்ணுடன் வந்த ஆண் ஊழியரை அரைக் கச்சத்தால் கட்டிப்போட்டு, அந்தப் பெண்னை குழுவாக பாலியல் வல்லுறவு செய்தனர். பாலியல் வல்லுறவு செய்தவர்கள் பாதிக்கப்பட்ட பெண்ணை குற்றம் நடந்த இடத்தை சுத்தம் செய்யும்படி கட்டாயப்படுத்தினர், மேலும் அலைபேசியில் அவளது இரண்டு புகைப்படங்களை எடுத்து, தாக்குதல் குறித்து தகவல் தெரிவித்தால் அந்த புகைப்படங்களை சமூக வலைதளங்களில் வெளியிடுவோம் என்று மிரட்டினர். 

அந்தப் பெண் தாக்குதலுக்குப் பிறகு, அவளை அவளுடைய சக ஊழியர் வைத்திருந்த இடத்திற்கு அழைத்து வந்தனர்.குற்றவாளிகள் வெளியேறியபோது, அவள் ஐந்து பேரால் ஆறு முறை பாலியல் வல்லுறவு செய்யப்பட்டதாகவும், மருத்துவ சிகிச்சை தேவைப்படுவதாகவும் அவள் தன் நண்பருக்குத் தெரிவித்தாள்.  மகாலட்சுமி நிலையத்தினை அடைந்ததும், அவளுடைய சக ஊழியர் தங்கள் உரிமையாளரைத் தொடர்புகொண்டு அவரை வரச் சொன்னார்கள். அவர்கள் பெத்தர் சாலையில் உள்ள ஜஸ்லோக் மருத்துவமனைக்கு வாடகை வாகனத்தில் சென்றனர். ஆகஸ்ட் 26,  அன்று காவல் துறையினரிடம் ஒப்புதல் அளித்தார் . மருத்துவமனையில் இருந்து ஆகஸ்ட் 27 இரவு விடுவிக்கப்பட்டார். 

## சான்றுகள்

பகுப்பு:இந்தியாவில் பெண்களுக்கெதிரான வன்முறைகள்
பராரியா திரள் பாலியல் வல்லுறவு (1988)

**பராரியா திரள் பாலியல் வல்லுறவு** (Pararia mass rape (1988)) என்பது 1980 மற்றும் 1990 களுக்கு இடையில் இந்தியாவின் பீகாரின் பல பகுதிகளை பாதித்த சாதி அடிப்படையிலான வன்முறையாகும். இந்தச் சம்பவம் தியோகர் கோவில் நகரத்திலிருந்து சுமார்  30 அமைந்துள்ள பராரியா கிராமத்தில் நடந்தது. பீகார் காவல்துறையின் ஒரு குழுவால் 26 குடும்பங்களைச் சேர்ந்த பெண்கள் பாலியல் வல்லுறவு செய்யப்பட்டனர். பாதிக்கப்பட்டவர்கள் யாதவர்கள் , பிற பிற்படுத்தப்பட்ட வகுப்பு  சாதியினைச் சேர்ந்தவர்களாக இருந்தனர்.

## சம்பவம்
1988 ஆம் ஆண்டில், பீகார் காவல்துறையின் ஒரு திடீர்ச் சோதனைக் குழு பராரியாவின் யாதவ கிராமத்தில் சோதனை நடத்தியது. அந்தக் குழு அங்கு, 13 முதல் 50 வயதுக்குட்பட்ட குறைந்தது 14 பெண்கள் குழு பாலியல் வால்லுறவு செய்யப்பட்டதாகக் கூறப்படுகிறது. மேலும் சில ஆதாரங்கள் 5 முதல் 19 பெண்கள் இதில் பாதிக்கப்பட்டிருப்பதாக கூறியது. மேலும் அந்தக் குடும்பத்தில் இருந்த  ஆண் குடும்ப உறுப்பினர்கள் கொடூரமாக தாக்கப்பட்டனர். கிராமத்தில் உள்ள ஒவ்வொரு வீட்டிலிருந்தும் மதிப்புமிக்க பொருட்கள், நகைகள் மற்றும் பாத்திரங்களையும் காவல் துறையினர் கொள்ளையடித்தனர். பெண்கள் அணிந்திருந்த மூக்கு வளையங்கள் மற்றும் அணிந்திருந்த பல பொருட்கள் வலுக்கட்டாயமாக அகற்றப்பட்டன, இதனால் பலருக்கு காயம் ஏற்பட்டது. ஒரு 76 வயது ஆண் ஒருவர் தனது பேத்தியினை காப்பாற்ற முயன்ற போது குண்டாந்தடி கொண்டு தாகப்பட்டார்.சில நாட்களுக்கு முன்பு காவலர் ஒருவர்  தாக்கப்பட்டதற்கு பழிவாங்கப்படுவதற்காக இந்த நிகழ்வு நடந்ததாக  ஒரு சில பொதுமக்கள் கூறினர்  ஆனால் புனாசி அணை திட்டத்திற்கு நகரவாசிகள் செல்ல மறுத்ததற்கு பதிலாகவே இது போன்ற சம்பவம் நடைபெற்றதாக அதிகாரிகள் கூறினர். தாக்கப்பட்ட பெண்களில் சிலர் நீதித்துறை நடவடிக்கைகளில் பங்கேற்றனர். இந்த வழக்கை விசாரித்த நீதிபதி, ஓ.பி.சின்ஹா, "ராதியா தேவி எனும் பெண் தன்னை தரையில் தூக்கி வீசி எரிந்ததாகவும், இரண்டு *சவுக்கிதார்கள்* தனது கால் மற்றும் கைகளைப்  பிடித்துக் கொண்டாதாகவும் மூன்று காவலர்கள் தன்னை வல்லுறவு செய்ததாகவும் கூறினார்.

இந்த வழக்கில், நீதிபதி ஐந்து காவல்துறை அதிகாரிகளை "தவறான முறையில் சிறைப்பிடித்ததற்காகவும்" பலவந்தமாக பாலியல் வல்லுறவு செய்ததாகவும் குற்றம் சாட்டினார். பீகாரில் காவல்துறையினரின் மீது அதிகப்படியான குற்றச்சாட்டப்பட்ட வழக்குகளில் இதுவும் ஒன்று. 

## விசாரணை
முதலமைச்சர் பகவத் ஜா ஆசாத் நீதியை உறுதிப்படுத்த நடவடிக்கை எடுத்தார், ஆனால் விசாரணை முதன்மையாக பீகார் காவல்துறையை சார்ந்ததாக இருந்தது. நீதிபதி, பாதிக்கப்பட்டவர்களில் ஒருவரான நோனியா தேவியின் பரிசோதனையில், அவளது புணர்புழையில் இறந்த விந்தணுக்கள் கண்டறியப்பட்டதாக மருத்துவ அறிக்கையில் இருந்ததைக் கூறினார். ஒரு அறிக்கையின்படி, அவள் நீண்ட காலத்திற்கு முன்பே கணவனிடமிருந்து பிரிந்துவிட்டதாக கூறிய வழக்கறிஞரின் கருத்தை நீதிபதி ஏற்றுக் கொண்டார், மேலும் நீதிபதி அவளை "சாரா வினைஞர்" என்று அறிவித்தார். இருப்பினும், *[[இந்தியா டுடே]]* நடத்திய விசாரணையில், அவர் தனது கணவர் மோதி யாதவுடன் தங்கியிருப்பது தெரியவந்தது.  அந்தப் பெண்ணின் கணவர்,அவர்களது நான்கு வயது குழந்தையுடன் அவர்களுடனேயே தங்கி இருந்ததாகவும் தனது மனைவி வல்லுறவிற்கு ஆளானது அவரது குற்றம் இல்லை எனவும் கூறியதாக  எழுத்தாளர் ஆர்தர் பொன்னர் தனது விசாரணை தகவல்களில் கூறினார்.

## மேற்கோள்கள்
 

பகுப்பு:இந்தியாவில் பெண்களுக்கெதிரான வன்முறைகள்
பகுப்பு:இந்தியாவில் வழக்குகள்
பாத்திமத் நகுலா

**பாத்திமத் நகுலா** (*Fathimath Nahula*)(பிறப்பு 22 ஜூன் 1973) ஓர் மாலைத்தீவைச் சேர்ந்த திரைப்பட இயக்குநரும், திரைப்பட தயாரிப்பாளரும், திரைக்கதை எழுத்தாளருமாவார்.

## ஆரம்ப கால வாழ்க்கை
1991 இல், நகுலா, ஜமாலுதீன் பள்ளியில் சேர்ந்து நான்கு ஆண்டுகள் ஆசிரியராகப் பணியாற்றினார். அந்த நேரத்தில், இவர் தனது பெரும்பாலான நேரத்தை கதைகள் எழுதுவதிலும் அதை வளர்ப்பதிலும் செலவிட்டார். பின்னர் இவர் மாலைத்தீவு தொலைக்காட்சி தயாரித்த பல திரைப்படங்களுக்கும், தொலைக்காட்சி நாடகங்களுக்கும் உரையாடல்களையும், கதைகளையும் எழுதினார். அதே நேரத்தில் செய்தித்தாள்கள், பத்திரிகைகள் உட்பட பல்வேறு தளங்களில் சிலவற்றையும் வெளியிட்டார். வெள்ளைத்தாளில் தான் எழுதும் உண்மையான உணர்ச்சிகளை திரைப்படத்தில் கொண்டுவர திரைப்படங்களை இயக்க அதை ஓர் தொழிலகத் தொடர முடிவு செய்தார்.

## தொழில்

### 1998-2009: ஆரம்ப வெளியீடுகள்
இவர், *அப்துல்லா சுஜோ* என்பவரின் இயக்கத்தில் வெளியான *லைலா* (1997) என்ற திரைப்படத்தில் உதவி இயக்குநராக திரைப்படத் துறையில் நுழைந்தார். இது இவர் முன்பு எழுதிய கதையை அடிப்படையாகக் கொண்டது. ஆனால் படத்தின் திரைக்கதையானது இயக்குநர் அப்துல்லா சுஜோவின் உதவியுடன் உருவாக்கப்பட்டது. அந்த ஆண்டில், திரைக்கதைத் துறையில் இவருக்கு தேசிய அங்கீகார விருது கிடைத்தது. பின்னர் இவர் சொந்தமாக படத்தை இயக்க ஆரம்பித்தார். குடும்ப நாடகமான *பஹுனேவா* (1998), இது ஒரு முக்கிய மேடை நடிகருக்கும் காது கேளாத-ஊனமான ஏழைப் பெண்ணுக்கும் இடையே ஒரு மனிதனின் காதல் மோதலை சித்தரிக்கிறது. உசைன் சோபா, மரியம் நிஷா , ஜம்ஷீதா அகமது ஆகியோர் முக்கிய கதாபாத்திரங்களில் நடித்திருந்தனர். இந்த படம் விமர்சன ரீதியான பாராட்டுகளைப் பெற்றது . மேலும், திரையரங்கில் வணிகரீதியான "வெற்றி" என்று அறிவிக்கப்பட்டது. இவரது முதல் இரண்டு படங்கள் வெவ்வேறு நிறுவனங்களால் தயாரிக்கப்பட்டாலும் இவரது அடுத்த சில வெளியீடுகள் மாபா என்ற நிறுவனத்தால் மட்டுமே தயாரிக்கப்பட்டன.

பின்னர் 2010இல், இவர் எழுதி, யூசுப் சபியூவின் இயக்கத்தில் *வீரானா* என்ற நாடகத் திரைப்படம் வெளியானது. இதில் இவர், சிறுவர்களுடனான பாலியல் துன்புறுத்தலை கையாண்டார். சப்யு, நியுமா முகமது, அமிரா இஸ்மாயில் ஆகியோர் நடித்த இந்தத் திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது. எழுத்தாளருக்கும், இயக்குநருக்கும் பாராட்டு கிடைத்தது. வெளியீட்டிற்கு முன்பே ஒரு வலுவான சலசலப்பு இருந்ததால், இந்த படம் வணிக ரீதியான வெற்றி என்று நிரூபிக்கப்பட்டது.

இவரது அடுத்த தயாரிப்பான ரவீ ஃபாரூக் இயக்கிய காதல் நாடகத் திரைப்படம் *மிஹாசின் ஃபுரானா தந்தேன்* (2012), இதில் நிமா முகமது, முகமது மாணிக் மற்றும் அலி சீசன் ஆகியோர் நடித்திருந்தனர்.

மூன்றாவது மாலைத்தீவு திரைப்பட விருதுகளில், நகுலா சிறந்த திரைக்கதைக்காகவும், சிறந்த ஆடை வடிவமைப்பிற்காகவுமான பரிந்துரையைப் பெற்றார்.
## திரையுலகம்
2018ஆம் நடந்த மாலைத்தீவு குடியரசுத் தலைவர் தேர்தல் காரணமாக அந்த ஆண்டு மாலைத்தீவு திரைப்படத் தொழிலுக்கு ஒரு மந்தமான ஆண்டாக இருந்தது. ஆண்டின் ஒரே வெளியீடு மாலைத்தீவின் முதல் வலைத் தொடர், காதல் நாடகம், *ஹுவா* என்பது மட்டுமே வெளியானது . அறுபது அத்தியாயங்களைக் கொண்ட இது ஒரு மகிழ்ச்சியான குடும்பத்தை மையமாகக் கொண்டது. குடும்பம் ஒரு சோகமான சம்பவத்திற்குப் பிறகு விரக்தியடைந்து துண்டுகளாக உடைந்து விடுகிறது. இது வெளியான நேரத்தில் 16,000க்கும் அதிகமான பயனர்களால் பார்க்கப்பட்டது. மேலும், வெற்றிகரமாக இருந்ததாகவும் அறிவிக்கப்பட்டது.

## மேற்கோள்கள்

## வெளி இணைப்புகள்

பகுப்பு:1973 பிறப்புகள்
பகுப்பு:வாழும் மக்கள்
அருப்புக்கோட்டை ஶ்ரீமத் ஏனாதிநாத நாயனார் திருமடாலயம்

**[[ஏனாதி நாத நாயனார்]]** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். சோழநாட்டிலே, எயினனூரிலே (இன்றைய ஏனநல்லூரிலே) தோன்றியவர். புரட்டாசி மாதம், உத்திராட நட்சத்திரத்து நாளன்று சிவபெருமான் ஏனாதிநாதருக்கு, அவர் எதிரே தோன்றி, பகைவனுடைய கையிலுள்ள வாளினால் பாசம் அறுத்த உயர்ந்த அன்பராகிய ஏனாதிநாதரை உடன்பிரியாப் பேற்றையளித்து மறைந்தருளினார்.

இவர் பெருமை அறிந்த அருப்புக்கோட்டை **பெ.சிவ.பெருமாள் நாடார்,** 1901 -ஆம் ஆண்டு, **[https://goo.gl/maps/pd6BJJt2ba2HnzCa7 ஶ்ரீமத் ஏனாதிநாத நாயனார் திருமடாலயம்]** அருப்புக்கோட்டையில் நிறுவியதிலிருந்து, ஆண்டுதோறும் புரட்டாசி மாதம், உத்திராட நட்சத்திரத்தன்று, **ஏனாதிநாத நாயனார் குரு பூஜை மற்றும் அன்னதானம்** நடைபெற்று வருகிகின்றன. அவரது **3**-ஆம் தலைமுறைகள் **124**-ஆம் ஆண்டு சைவத் தொண்டில் ஈடுபட்டுள்ளார்கள்.


படிமம்:Yenathi Temple Entrance.jpg|நுழைவு வாயில் 
படிமம்:Yenathi.jpg|ஏனாதிநாத நாயனார் கருவறை 
படிமம்:Sivan Parvathy.jpg|சிவன்-பார்வதி கோவில் கருவறை 

படிமம்:Perumal Nadar Family.jpg| மற்றும், நிறுவனர் பெ.சிவ.பெருமாள் நாடார் குடும்பத்தினர்

படிமம்:Yenathi story-1.jpg|பகுதி-1
படிமம்:Yenathi story-2.jpg|பகுதி-2
படிமம்:Yenathi story-3.jpg|பகுதி-3
படிமம்:Yenathi story-4.jpg|பகுதி-4
படிமம்:Yenathi story-5.jpg|பகுதி-5
படிமம்:Yenathi story-6.jpg|பகுதி-6
படிமம்:Yenathi story-7.jpg|பகுதி-7
படிமம்:Yenathi story-8.jpg|பகுதி-8
படிமம்:Yenathi story-9.jpg|பகுதி-9


பகுப்பு:சைவ சமயத் திருமடங்கள்
பகுப்பு:விருதுநகர் மாவட்டம்
ஜாபுவா அருட்சகோதரிகள் வன்கலவி வழக்கு

**ஜாபுவா அருட்சகோதரிகள் வன்கலவி வழக்கு** (*Jhabua nuns rape case*) செப்டம்பர் 23, 1998 அன்று இந்தியாவின் மத்தியப் பிரதேசத்தின் ஜாபுவா மாவட்டத்தில் நான்கு அருட்சகோதரிகளை பாலியல் பலாத்காரம் செய்ததைக் குறிக்கிறது.  அருட்சகோதரிகள் வசிக்கும் ஆசிரமத்திற்குள் 18லிருந்து-26 ஆண்கள் நுழைந்து முழு ஆசிரமத்தையும் சூறையாடினர். மேலும், சில ஆண்கள் அருட்சகோதரிகளை பாலியல் பலாத்காரமும் செய்தனர்.  

## சம்பவம்
அக்டோபர் 11, 1997 அன்று, பழங்குடியினர் அதிகமாக உள்ள ஜாபுவா மாவட்டத்தின் நவாபுரா கிராமத்திலுள்ள பிரீதிசரன் ஆசிரமத்தில் ஒரு மருத்துவமனையை அமைக்க தமிழ்நாட்டிலிருந்து சில அருட்சகோதரிகள் வந்தனர். அவர்களில் மூன்று பேர் 25லிருந்து-30 வயதுக்குட்பட்டவர்கள். மேலும், நான்காவது நபர் முப்பது வயதுக்கு மேற்பட்டவர். அவர்கள் விரைவில் கிராமத்தை தங்கள் வீடாக மாற்றிக் கொண்டனர்.  இரண்டு காவலர்களால் பாதுகாக்கப்படும் ஆசிரமத்தில் நான்கு அருட்சகோதரிகள் தனியாக வசித்து வந்தனர். ஆசிரமத்தின் பொறுப்பாளர் ஒரு பூசகர் ஆவார். அவர் இவர்களின் வசிப்பிடத்துக்கு அருகில், 500 மீட்டர் தொலைவில் வாழ்ந்து வந்தார். அந்த பகுதியில் தெரு விளக்குகள் ஏதும் இல்லை. மேலும், மாலைக்குப் பிறகு அப்பகுதி முற்றிலும் இருட்டாகி விடும்.

## அத்துமீறல்
செப்டம்பர் 23 அன்று அதிகாலை 2 மணியளவில், ஆசிரமத்திற்கு வந்த ஒரு குழுவினர், அருகிலுள்ள கிராமத்தில் உள்ள சில குழந்தைகள் உடல்நிலை சரியில்லாமல் இருப்பதாகக் கூறி அருட்சகோதரிகளை தங்களுடன் வருமாறு கேட்டுக் கொண்டனர். அந்த நேரத்தில் பூசகர் ஆசிரமப் பணிக்காக தகோத் நகருக்குச் சென்றிருந்தார். காவலாளியும் தனது அறையில் தூங்கி கொண்டிருந்தார். காவலாளிக்கு அழைப்பு விடுக்குமாறு அருட்சகோதரிகள் சொன்னார்கள். ஆண்கள் பிரதான கதவுக்கு வெளியே இருந்த உலோகக் கதவை உடைக்க முயற்சித்து தாங்கள் உள்நுழையத் தொடங்கினர். அவர்களின் நோக்கத்தை உணர்ந்த அருட்சகோதரிகள், அரை கிலோமீட்டர் தூரத்தில் தூங்கிக் கொண்டிருந்த காவலரின் கவனத்தை ஈர்க்க விசில் ஒலி எழுப்பினர். ஆனால் ஆக்கிரமிப்பாளர்கள்  ஆசிரமத்தின் உள்ளே நுழைந்து இவர்களை ஒரு அறையில் அடைத்து அதை பூட்டினர். பின்னர், அந்த நபர்கள் மொத்த வளாகத்தையும் சூறையாடினர். தங்கம் மற்றும் வெள்ளி ஆபரணங்கள் தோராயமாக 20,000 ரூபாய் பணம் திருடப்பட்டதாக கூறப்பட்டது.

தாக்குதல் நடத்தியவர்கள் வெளியேறத் தொடங்கியபோது, சில ஆண்கள் மட்டும் அங்கேயே இருந்தனர். அவர்கள், பின்னர் ஆசிரமத்திற்கு வெளியே அருட்சகோதரிகளை இழுத்துச் சென்று பாலியல் பலாத்காரம் செய்தனர். காவல்துறையினரின் கூற்றுப்படி, நான்காவது அருட்சகோதரி பாலியல் பலாத்காரம் செய்யப்படவில்லை, ஏனெனில் அவர் வயதானவர். மேலும் அவர், இச்செயலைத் தடுக்க முயன்றதற்காக தாக்கப்பட்டார்.  அவர்கள் நான்கு பேரும் பாலியல் பலாத்காரம் செய்யப்பட்டதாக தகவல்கள் வெளியாகின.

## தண்டனைகள்
ஏப்ரல் 2001 இல், பதினேழு ஆண்கள் குற்றவாளியாக நிரூபிக்கப்பட்டு மாவட்ட நீதிமன்றத்தால் ஆயுள் தண்டனை விதிக்கப்பட்டனர். 

ஏப்ரல் 2017 இல், 2006 ஆம் ஆண்டு சிறைவாச விடுமுறையிலிருந்து தப்பிய பிடியா சிங்காரியாவை காவல்துறையினர் மீண்டும் கைது செய்தனர். 

மார்ச் 2019 இல், தப்பியோடிய குற்றவாளி கலு லிம்ஜி 21 ஆண்டுகளுக்குப் பிறகு காவல் துறையால் கைது செய்யப்பட்டார்.  சம்பவம் நடந்த உடனேயே 26 குற்றவாளிகளில் 24 பேர் கைது செய்யப்பட்டு 13 பேர் விடுவிக்கப்பட்டதாகவும், 9 பேருக்கு உள்ளூர் நீதிமன்றத்தால் ஆயுள் தண்டனை விதிக்கப்பட்டதாகவும் காவல் துறையினர் தெரிவித்தனர்.

## மேற்கோள்கள்

பகுப்பு:இந்தியாவில் பெண்களுக்கெதிரான வன்முறைகள்
ருசிகா கிருகோத்ரா வழக்கு

**ருசிகா கிருகோத்ரா வழக்கு** (Ruchika Girhotra case) 1990 இல் இந்தியாவின் ஹரியானாவில் காவல் துறை அதிகாரியான சம்பு, (SPS ரத்தோர்) 14 வயது ருசிகா கிருகோத்ராவை துன்புறுத்திய சம்பவத்தினைக் குறிக்கும் வழக்காகும். இந்தப் பெண்,  காவல் துறை அதிகாரிக்கு எதிராக புகார் அளித்த பிறகு, அவரது குடும்பத்தினர் மற்றும் அவரது நண்பர்களை காவல்துறையினர் துன்புறுத்தினர். 22 டிசம்பர் 2009 அன்று, 19 வருடங்கள், 40 ஒத்திவைப்புகள் மற்றும் 400 க்கும் மேற்பட்ட விசாரணைகளுக்குப் பிறகு, நீதிமன்றம் இறுதியாக இந்திய தண்டனைச் சட்டம் 354  (துன்புறுத்தல்) பிரிவின் கீழ் ரத்தோரை குற்றவாளி என்று அறிவித்து, அவருக்கு ஆறு மாத சிறை மற்றும் ரூ .1000 அபராதம் விதித்தது. தண்டனையை எதிர்த்த அவரது மேல்முறையீடு  மத்திய புலனாய்வுத் துறை (சிபிஐ) சிறப்பு நீதிமன்றத்தில் நிராகரிக்கப்பட்டது, சண்டிகர் மாவட்ட நீதிமன்றம் மே 25 அன்று முன்னாள் காவல்துறை அதிகாரிக்கு முந்தையயதாக வழங்கப்பட்ட ஆறு மாத சிறைத்தண்டனையினை அதிகரித்தது  ஒன்றரை ஆண்டுகள் சிறைத்தண்டனை என அறிவித்தது . உடனடியாக காவலில் எடுத்து *புரைல்* சிறைக்கு கொண்டு செல்லப்பட்டார். 11 நவம்பர் 2010 அன்று, உச்ச நீதிமன்றம் எஸ்பிஎஸ் ரத்தோருக்கு சண்டிகரில் இருக்க வேண்டும் என்ற நிபந்தனையுடன் பிணை வழங்கியது. அண்மையில், இந்திய உச்சநீதிமன்றம், ராத்தோர் மீதான வன்கொடுமை வழக்கில் தண்டனையை உறுதிசெய்தது, ஆனால் அவரது வயதைக் கருத்தில் கொண்டு அவருக்கு வழங்கப்பட்ட சிறைத் தண்டனையை ஆறு மாதமாக குறைத்து தண்டையினை உறுதி செய்தது.

## பின்னணி
ருசிகா கிருகோத்ரா சண்டிகரில் *உள்ள சேக்ரட் ஹார்ட்* பள்ளியில் பயிலும் பத்தாம் வகுப்பு (1991 தொகுதி) மாணவி ஆவார். அவரின் தந்தை, எஸ்சி கிருகோத்ரா, யூகோ வங்கியில் மேலாளராக இருந்தார். இவருக்கு பத்து வயதாக இருந்தபோது அவருடைய அம்மா இறந்துவிட்டார். அவருக்கு ஆசு ஒரு சகோதரன் இருந்தார்.

ருசிகா, தனது நண்பர் ஆராதனா பிரகாசுடன், அரியானா *லான் டென்னிஸ் அசோசியேஷனில்* (HLTA) பயிற்சி பெறுவதற்காகச் சேர்ந்தார்.

காவல் துறை அதிகாரிக்கு எதிராக வழக்கு தொடர்ந்ததால் ருசிகாவின் தந்தை மற்றும் சகோதரர் பல முறை துன்புறுத்தலுக்கு ஆளாகி பஞ்ச்குலாவை விட்டு வெளியேற வற்புறுத்தப்பட்டனர். ஆராதனாவின் பெற்றோர் ஆனந்த் மற்றும் மது பிரகாஷ் 400 க்கும் மேற்பட்ட விசாரணைகளில் கலந்து கொண்டனர். உச்ச நீதிமன்ற வழக்கறிஞர்கள் பங்கஜ் பரத்வாஜ் மற்றும் மீட் மல்கோத்ரா 1996 முதல் இந்த வழக்கை எந்தத் தொகையும் பெறாமல் வாதாடினர்.

அரியானா கேடரின் இந்திய காவல் பணி அதிகாரியான ரத்தோர்,  1941 இல் பிறந்தார் மற்றும் 1966- பக்ரா பியாஸ் மேலாண்மை வாரியத்தின் இயக்குநராக, கண்கானிப்பு காவலராக நியமிக்கப்பட்டார். அவர் அரியானா *லான் டென்னிஸ் அசோசியேஷனின்* நிறுவனத் தலைவராக இருந்தார், ரத்தோர் பஞ்ச்குலாவில் உள்ள தனது வீட்டின் பின்புறப் பகுதியினை அதன் அலுவலகமாகப் பயன்படுத்தினார். இந்த வீட்டின் பின்னால் ஒரு களிமண் வரிப்பந்தாட்ட மைதானம் இருந்தது, இது அரசாங்க நிலத்தை ஆக்கிரமித்து கட்டப்பட்டது. இந்த மைதானத்தில் ஒரு சில இளம் பெண்கள் விளையாடினர். உள்ளூர் அதிகாரிகளின் நடவடிக்கையினால் பின்னர் வரிப்பந்தாட்ட மைதானம் இறகுப் பந்தாட்ட மைதானமாக ஆனது.

## சான்றுகள்


பகுப்பு:இந்தியாவில் பெண்களுக்கெதிரான வன்முறைகள்
பகுப்பு:இந்தியாவில் காவல்துறையின் தீய நடத்தைகள்